2004R0004 — ET — 16.01.2006 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:









▼B

KOMISJONI MÄÄRUS (EÜ) nr 4/2004,

23. detsember 2003,

millega kehtestatakse Euroopa Põllumajanduse Arendus- ja Tagatisfondi tagatisrahastu rahastamissüsteemi kuuluvate toimingute kontrollimist liikmesriikide poolt käsitleva määruse (EMÜ) nr 4045/89 üksikasjalikud rakenduseeskirjad







I PEATÜKK

SISU

Artikkel 1

Käesoleva määrusega kehtestatakse määruse (EMÜ) nr 4045/89 üksikasjalikud rakenduseeskirjad.







II PEATÜKK

KONTROLLIDE MINIMAALSE ARVU VÄHENDAMISE TAOTLUS

Artikkel 2

Määruse (EMÜ) nr 4045/89 artikli 7 lõike 1 kolmandas lõigus osutatud taotlus vähendada kontrollide arvu peab sisaldama käesoleva määruse I lisa kohaseid üksikasjalikke andmeid.

Artikkel 3

Määruse (EMÜ) nr 4045/89 artikli 7 lõike 1 kolmanda lõigu kohane otsus vähendada kontrollide minimaalset arvu põhineb ühenduste finantshuvide kaitse seisukohast saadava kasu hinnangul ja selles võetakse arvesse järgmisi kriteeriume:

a) kindlakstehtud riskid;

b) kasutatud lähenemisviis;

c) minimaalse arvu kontrollide sooritamise määr kolmel eelmisel kontrolliperioodil ning õigeaegselt täidetud vastastikuse abistamise taotluste määr ja osatähtsus kolmel eelmisel kontrolliperioodil;

d) väljapakutud lähenemisviisi rakendatavus ja asjaomase liikmesriigi või asjaomaste liikmesriikide erilised kontrollikogemused asjakohase lähenemisviisi või valdkonnaga;

e) ulatus, milles ühe liikmesriigi kontrollijad võivad osaleda ühistes kontrollides muus liikmesriigis või muudes liikmesriikides;

f) kinnitus, et muu liikmesriik või muud liikmesriigid osalevad nõutaval määral ühises kontrollis, kui see kontroll ei sisaldu muu liikmesriigi või muude liikmesriikide programmis, mis on esitatud määruse (EMÜ) nr 4045/89 artikli 10 lõike 1 alusel;

g) ulatus, milles kavandatakse ja peetakse teostatavaks kontrolli tegemist kolmandates riikides;

h) muu teave, mida peetakse taotluse põhjendamiseks vajalikuks.

Artikkel 4

Artiklis 3 osutatud otsuses määratakse kindlaks määruse (EMÜ) nr 4045/89 artikli 2 lõike 2 kohaselt nõutavate kontrollide minimaalse arvu vähendamine protsentides ja arvuliselt.







III PEATÜKK

DOKUMENTIDE SISU

Artikkel 5

▼M1

1. Määruse (EMÜ) nr 4045/89 artikli 9 lõikes 1 osutatud aastaaruanne sisaldab üksikasjalikku teavet kõikide käesoleva määruse II lisa I osas loetletud määruse (EMÜ) nr 4045/89 kohaldamise aspektide kohta ning hõlmab teavet, mis on esitatud käesoleva määruse II lisa II osas esitatud näidisvormide kohaselt.

▼B

2. Määruse (EMÜ) nr 4045/89 artiklis 10 osutatud aastane kontrolliprogramm koostatakse käesoleva määruse III lisas esitatud näidisvormi kohaselt.

▼M1

3. Määruse (EMÜ) nr 4045/89 artikli 7 lõikes 2 osutatud ettevõtjate loend koostatakse käesoleva määruse IV lisas esitatud näidisvormi kohaselt ning see sisaldab andmeid tehingute kohta artikli 6 lõikes 3 ettenähtud vormingus.

▼B

4. Määruse (EMÜ) nr 4045/89 artikli 7 lõikes 3 osutatud ettevõtjate loend koostatakse käesoleva määruse V lisas esitatud näidisvormi kohaselt.

5. Määruse (EMÜ) nr 4045/89 artikli 7 lõigete 2 ja 4 kohane liikmesriigi taotlus mõnes teises liikmesriigis asuva ettevõtja esmajärjekorras kontrollimiseks koostatakse käesoleva määruse VI lisas esitatud näidisvormi kohaselt.

6. Määruse (EMÜ) nr 4045/89 artikli 7 lõigetes 2 ja 4 osutatud kontrollide tulemuste andmed koostatakse käesoleva määruse VII lisas esitatud näidisvormi kohaselt.

7. Määruse (EMÜ) nr 4045/89 artikli 7 lõigetes 2 ja 4 osutatud kontrollide taotluste ja tulemuste andmed, mis esitatakse komisjonile kõnealuse määruse artikli 7 lõike 4 teise lõigu kohases kvartaliaruandes, koostatakse käesoleva määruse VIII lisas esitatud näidisvormi kohaselt.

▼M1

8. Määruse (EMÜ) nr 4045/89 artikli 2 lõikes 2 nimetatud riskianalüüs koostatakse käesoleva määruse IX lisas esitatud näidisvormi kohaselt.

▼M1

Artikkel 6

1. Artikli 5 lõigete 1, 2, 3, 4, 7 ja 8 alusel esitatavad andmed edastatakse elektrooniliselt komisjoni poolt kindlaks määratud vormingus.

2. Artikli 5 lõigete 5 ja 6 alusel esitatavad andmed edastatakse paberil või elektrooniliselt sellises vormingus, nagu lepivad omavahel kokku saatja ja vastuvõtja. Iga artikli 5 lõigete 5 ja 6 alusel saadud taotluse/vastuse puhul tuleb selle saatjale saata teatis kättesaamise kohta.

3. Määruse (EMÜ) nr 4045/89 artikli 7 alusel esitatavad tehingute andmed edastatakse elektrooniliselt komisjoni määruse (EÜ) nr 2390/1999 ( 5 ) I lisas, II lisa punktis 2 ja III lisas ettenähtud vormingus.

▼B







IV PEATÜKK

ÜHISMEETMED

Artikkel 7

1. Omal algatusel või liikmesriigi ettepanekul võib komisjon kokkuleppel asjaomaste liikmesriikidega otsustada kooskõlastada ühismeetmeid, mis hõlmavad vähemalt kahe liikmesriigi vahelist vastastikust abistamist, nagu on sätestatud määruse (EMÜ) nr 4045/89 artikli 7 lõikes 1.

Oma otsuse tegemisel võtab komisjon arvesse eeskätt järgmist:

a) asjakohase riski suurus;

b) meetmete ulatus, eeskätt ühendusesisese ja -välise kaubanduse sagedus ja rahaline maht;

c) vajadus ühtse lähenemisviisi järele.

2. Kokkuleppel asjaomaste liikmesriikidega määratakse ühismeetme haldamise eest vastutavaks üks liikmesriik.

Määrusega (EMÜ) nr 4045/89 nõutavate kontrollide teostamise eest vastutab siiski iga liikmesriik.

3. Iga asjaomane liikmesriik:

a) määrab isikud või teenistused, kes vastutavad ühismeetme teostamise eest liikmesriigi nimel;

b) tagab, et ühismeetme teostamiseks on kasutada piisav arv vajalike kogemustega ametnikke;

c) tagab, et kontroll teostatakse ning aruanne koostatakse ja esitatakse kõikidele osalevatele liikmesriikidele ja komisjonile ettenähtud tähtaegade jooksul.







V PEATÜKK

LÕPPSÄTTED

Artikkel 8

Määrus (EMÜ) nr 1863/90 tunnistatakse kehtetuks.

Artikkel 9

Käesolev määrus jõustub kolmandal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.









I LISA

▼M1









II LISA

I OSA

Nõukogu määruse (EMÜ) nr 4045/89 artikli 9 lõike 1 alusel esitatavas aastaaruandes avaldatav teave

1. Määruse (EMÜ) nr 4045/89 kohaldamine

Esitatakse teave määruse kohaldamise kohta, sealhulgas muudatuste kohta kontrollide eest vastutavates asutustes ja kõnealuse määruse artiklis 11 nimetatud kohaldamise jälgimise eest vastutavas eriasutuses ning nende asutuste pädevuse piiride muutmise kohta.

2. Muudatused õigusaktides

Esitatakse teave liikmesriigi õigusaktide muudatuste kohta, mis on seotud määruse (EMÜ) nr 4045/89 kohaldamisega ja jõustunud pärast eelmise aastaaruande esitamist.

3. Muudatused kontrolliprogrammis

Edastatakse kirjeldus määruse (EMÜ) nr 4045/89 artikli 10 lõike 2 alusel komisjonile esitatud kontrolliprogrammis pärast selle esitamise kuupäeva tehtud muudatuste ja täienduste kohta.

4. Käesolevas aruandes käsitletava kontrolliprogrammi elluviimine

Esitatakse teave kontrolliprogrammi elluviimise kohta sellise ajavahemiku jooksul, mis lõpeb määruse (EMÜ) nr 4045/89 artikli 9 lõikes 1 osutatud aruande esitamise tähtpäevale eelneval 30. juunil, sealhulgas järgmised andmed nii kokkuvõtlikult kui ka kontrolliasutuste kaupa (kui kõnealuse määruse alusel viib kontrolli läbi mitu asutust):

a) kontrolliperioodil kontrollitud ettevõtjate arv käesoleva lisa A lehel esitatud näidisvormi kohaselt;

b) pooleli olevate kontrollide ja kontrollitavate ettevõtjate arv käesoleva lisa A lehel esitatud näidisvormi kohaselt;

c) kõnealuseks ajavahemikuks kavandatud, kuid toimumata kontrollide arv ning seetõttu kontrollimata jäänud ettevõtjate arv käesoleva lisa A lehel esitatud näidisvormi kohaselt;

d) põhjused, miks punktis c nimetatud kontrolle ei tehtud;

e) punktides a, b ja c osutatud kontrollide jaotus laekunud või makstud summade ja meetmete kaupa käesoleva lisa B lehel esitatud näidisvormi kohaselt;

f) punktis a osutatud kontrollide tulemused käesoleva lisa C lehel esitatud näidisvormi kohaselt, sealhulgas: i) kontrollide arv, mille käigus tuvastati eeskirjade eiramine ning sellega seotud ettevõtjate arv; ii) eeskirjade eiramise laad; iii) eeskirjade eiramise tuvastamise viis; iv) iga eiramise hinnanguline finantstagajärg;

g) märge kontrolli keskmise kestuse kohta (inimeste/tööpäevade arv), võimaluse korral ka kavandamisele, ettevalmistustele, kontrollimisele ja aruandlusele kulunud aeg.

5. Käesolevas aruandes käsitletavale kontrolliprogrammile eelnenud kontrolliprogrammide elluviimine

Käesolevas aruandes käsitletakse ka eelnevatel kontrolliperioodidel toimunud kontrollide tulemusi, mis ei olnud neid kontrolliperioode käsitlevate aruannete esitamise ajal kättesaadavad, sealhulgas järgmisi andmeid iga eelnenud kontrolliperioodi kohta:

a) eelmistes aastaaruannetes lõike 4 punktide b ja c alusel nimetatud kontrollide seis käesoleva lisa D lehel esitatud näidisvormi kohaselt;

b) kontrollide arv, mille käigus tuvastati eeskirjade eiramine ning sellega seotud ettevõtjate arv käesoleva lisa C lehel esitatud näidisvormi kohaselt;

c) eeskirjade eiramise laad käesoleva lisa C lehel esitatud näidisvormi kohaselt;

d) eeskirjade eiramise tuvastamise viis käesoleva lisa C lehel esitatud näidisvormi kohaselt;

e) iga eiramise hinnanguline finantstagajärg käesoleva lisa C lehel esitatud näidisvormi kohaselt.

Määruse (EMÜ) nr 4045/89 artikli 7 lõike 1 kolmanda lõigu kohaselt tehtud kontrollide tulemused esitatakse olemasoleval kujul.

6. Vastastikune abistamine

Edastatakse määruse (EMÜ) nr 4045/89 artikli 7 alusel esitatud ja saadud vastastikuse abistamise taotlused, sealhulgas kõnealuse määruse artikli 7 lõigete 2 ja 4 alusel esmajärjekorras tehtud kontrollide tulemused ning kõnealuse määruse artikli 7 lõigete 2 ja 3 alusel saadetud ning saadud loetelude kokkuvõte.

7. Ressursid

Esitatakse üksikasjalikud andmed määruse (EMÜ) nr 4045/89 kohaste kontrollide tegemiseks eraldatud ressursside kohta, sealhulgas:

a) määruse (EMÜ) nr 4045/89 kohaste kontrollide tegemiseks ettenähtud töötajate arv (inimeste/aastate arv) kontrollasutuste ja vajaduse korral piirkondade kaupa;

b) määruse (EMÜ) nr 4045/89 kohaseid kontrolle korraldavate töötajate läbitud koolitused ja märge selle kohta, kui suur osa punktis a osutatud töötajatest on saanud eriomast koolitust ning milles koolitus seisnes ja

c) määruse (EMÜ) nr 4045/89 kohaseid kontrolle tegevate töötajate käsutuses olevad arvutid ja muud töövahendid.

8. Raskused määruse (EMÜ) nr 4045/89 kohaldamisel

Esitatakse teave kõigi määruse kohaldamisel esinenud raskuste ja nende ületamiseks võetud meetmete või sellekohaste ettepanekute kohta.

9. Parandusettepanekud

Vajaduse korral tehakse parandusettepanekuid määruse (EMÜ) nr 4045/89 kohaldamise või määruse enda kohta.

II OSA

A LEHT

KONTROLLIARUANNE PERIOODI … KOHTA

(Määruse (EMÜ) nr 4045/89 artikkel 9)

B LEHT

KONTROLLIARUANNE PERIOODI … KOHTA

(Määruse (EMÜ) nr 4045/89 artikkel 9)







EAGGFi tagatisrahastu eelarverubriikidega seotud kontrolliaruanne vastavalt EAGGFi eelarveaastale … Kontrolliprogramm … B(1) EAGGFi eelarveartikli või -punkti number B(2) Kontrollimiseks valitud ettevõtjatega seotud kogukulutused (eurodes) B(3) Kontrollitud ettevõtjad B(4) Parajasti kontrollitavad ettevõtjad B(5) Kontrollimata ettevõtjad (i) tegelikult kontrollitud kulutused (eurodes) (ii) kõnealuste ettevõtjatega seotud kogukulutused (eurodes) (i) kõnealuste ettevõtjatega seotud kogukulutused (eurodes) (i) kõnealuste ettevõtjatega seotud kogukulutused (eurodes) Kokku:

C LEHT

KONTROLLIARUANNE PERIOODI … KOHTA

(Määruse (EMÜ) nr 4045/89 artikkel 9)







EAGGFi tagatisrahastu eelarverubriikidega seoses avastatud võimalikud eeskirjade eiramised vastavalt EAGGFi eelarveaastale … Kontrolliprogramm … C(1) EAGGFi eelarveartikli või -punkti number C(2) Avastatud võimalike eeskirjade eiramiste arv C(3) Asjaomaste maksete arv C(4) Asjaomaste ettevõtjate arv C(5) Võimalike eeskirjade eiramiste hinnanguline maksumus C(6) Iga avastatud võimaliku eiramise kirjeldus ja iseloom, asjaomas(t)e ettevõtja(te) viitenumber ja OLAFi viitenumbrid, kuhu on saadetud määruse (EMÜ) nr 595/91 artikli 3 kohane teatis Kokku:

D LEHT

KONTROLLIARUANNE PERIOODI … KOHTA

(Määruse (EMÜ) nr 4045/89 artikkel 9)









III LISA

A LEHT

B LEHT

KAVANDATUD KONTROLLIPROGRAMM PERIOODI … KOHTA

(Määruse (EMÜ) nr 4045/89 artikkel 10)







EAGGFi tagatisrahastu eelarverubriikidega seotud kontrollikava EAGGFi eelarveaasta … B(1) EAGGFi eelarveartikli või -punkti number B(2) Kogukulutused EAGGFi eelarverubriikide kaupa … (eurodes) B(3) Kogukulutused EAGGFi eelarverubriikide kaupa ettevõtjate puhul, kelle laekumised või maksed või nende summa ületas 40 000 eurot (eurodes) B(4) Kogukulutused EAGGFi eelarverubriikide kaupa ettevõtjate puhul, kes on kaasatud ... kontrolliprogrammi (eurodes) B(5) Kontrolliprogrammi kaasatud ettevõtjate arv EAGGFi eelarverubriikide kaupa Kokku:

C LEHT

KAVANDATUD KONTROLLIPROGRAMM PERIOODI … KOHTA

(Määruse (EMÜ) nr 4045/89 artikkel 10)

Programmi koostamise kriteeriumid eksporditoetuste ja muude valdkondade puhul, kus on kasutatud riskianalüüsi valikumeetodeid, kui need erinevad komisjonile määruse (EMÜ) nr 4045/89 artikli 2 lõike 2 alusel saadetud riskianalüüsi ettepanekutes sisalduvatest valikumeetoditest.







Sektor, kus kontrolli kavandatakse (näidata EAGGFi eelarverubriik, nagu on ette nähtud käesoleva lisa B lehe B (1) veerus) Märkused kasutatud riski- ja valikukriteeriumide kohta (kirjeldada lühidalt – nt avastatud eeskirjade eiramised või ebaharilik kulutuste kasv)

D LEHT

KAVANDATAV KONTROLLIPROGRAMM PERIOODI … KOHTA

(Määruse (EMÜ) nr 4045/89 artikkel 10)

Nende ettevõtjate kavandatav kontroll (vajaduse korral), kelle laekumised või maksed või nende summa oli(d) EAGGFi eelarveaastal … alla 40 000 euro.







EAGGFi eelarverubriik (nagu on ette nähtud B lehe B (1) veerus) Kontrollitavate ettevõtjate arv Kontrolli konkreetne põhjus

E LEHT

▼B









IV LISA









V LISA









VI LISA









VII LISA

▼M1









VIII LISA

KVARTALIARUANNE

(kooskõlas määruse (EMÜ) nr 4045/89 artikli 7 lõike 4 esimese lõiguga)

… (liikmesriik)

20… a. esimese [ ], teise [ ], kolmanda [ ] ja neljanda [ ] kvartali kontrollitaotluste ja kontrollitulemuste kohta

ÜLEVAATETABEL KVARTALITE KAUPA







TAOTLUSED saadetud: Liikmesriik Koguarv liikmesriigi kohta TAOTLUS Saatmise kuupäev Viitenumber Kokku:







VASTUSED saadetud: Liikmesriik Koguarv liikmesriigi kohta VASTUS Saatmise kuupäev Viitenumber Kokku:

A LEHT

B LEHT

▼M1









IX LISA

Määruse (EMÜ) 4045/89 artikli 2 lõikes 2 osutatud iga-aastases riskianalüüsis nõutav teave

1. Eelmiste aastate riskianalüüside hindamine

Esitatakse teave eelmiste aastate riskianalüüside tõhususe hindamise kohta, sealhulgas hinnang selle nõrkadele ja tugevatele külgedele. Tuuakse välja kõik parandamisvõimalused ja kaalutakse nende rakendamist.

2. Teabekogu

Loetletakse kõik teabeallikad, mida riskianalüüsi ettevalmistamisel ja tegemisel arvesse võeti. Eraldi tuleks viidata määrusele (EMÜ) nr 386/90.

3. Valiku tegemise kord

Kirjeldatakse kontrollitavate ettevõtjate valimisel rakendatavat korda. Esitatakse selgelt ettevõtjate arv/protsent ja sektorid/meetmed, mille puhul tehakse riskianalüüsi või rakendatakse juhu-, automaatset ja/või manuaalset valikumeetodit. Tehakse kindlaks väljajäetavad sektorid/meetmed ja kirjeldatakse nende väljajätmise põhjusi.

4. Rakendatavad riskitegurid ja riskiväärtused

Riskianalüüsi tegemisel esitatakse teave kõigi arvesse võetud riskitegurite ja neile omistatud võimalike väärtuste kohta. Kõnealune teave esitatakse järgmiste näidistabelite kohaselt.







Riskitegurid ja riskiväärtused, mida rakendatakse kõigi riskianalüüsiga hõlmatud meetmete suhtes Riskitegurid Riskiväärtused Kirjeldus Väärtused







Eksporditoetuste suhtes kohaldatavad konkreetsed riskitegurid ja riskiväärtused Riskitegurid Riskiväärtused Kirjeldus Väärtused







… (Sektor/Meede) suhtes kohaldatavad konkreetsed riskitegurid ja riskiväärtused Riskitegurid Riskiväärtused Kirjeldus Väärtused

5. Riskitegurite kaalumine

Vajaduse korral kirjeldatakse, kuidas riskitegureid kaalutakse.

6. Riskianalüüsi tulemused

Esitatakse teave selle kohta, kuidas riskianalüüsi tulemused ja koostatud “pingerida” (vajaduse korral iga sektori/meetme kohta) mõjutavad ettevõtjate valimist lõplikku kontrollikavasse.

Eelkõige pööratakse tähelepanu määruse (EMÜ) nr 4045/89 artikli 7 lõikes 1 kirjeldatud ühismeetmete rakendamise võimalusele.

7. Esinenud raskused ja parandusettepanekud

Esitatakse teave esinenud raskuste kohta ja kirjeldatakse nende raskuste ületamiseks rakendatud meetmeid või sellekohaseid ettepanekuid. Vajaduse korral tehakse parandusettepanekuid.